
DISSERTATIO  MEDICA 

INAUGURALIS 

DE 

SCARLATINA  ANGINOSA ; 


QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

D.  GEORGII  BAIRD,  SS.  T.  F. 

ACADEMIJE  EDINBURGENJE  PROFECTI; 

NECNON 

amplissimi  SENATUS  ACADEMICI  consensu,  et 
nobilissimae  FACULTATIS  MEDICA  decreto  ; 

Pro  ®ratm  Doctoris, 

A 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  I 

ERUDITORUM  EXAMINI  SUBJICIT 

SWABY  PLUMMER, 

JAMAICENSIS , 

SOCIET.  REG.  MED.  EDIN.  SOC.  EXTRAORD. 

Edidi  quae  potui,  non  ut  volui,  sed  ut  me  temporis  angustiae 
coegerunt.  Cicero. 


Calendis  Augusti,  hora  locoque  solitis. 
EDINBURGI  : 

EXCUDEBAT  P.  NEILL. 


MDCCCXXI 

ANDREiE  FYFE, 

ARMIGERO, 


COLL.  REG.  CHIRURG.  ERIN.  SQC. 

$C.  SfC.  6yc. 

OE  MULTA  BENEFICIA  IN  EUM  COLLATA 


HANC  DISSERTATIONEM, 


ANIMI  GRATI  TESTIMONIUM, 


SUMMA  REVERENTIA, 


CONSECRAT 

DISSERTATIO  MEDICA 


IN  AUGURALIS 

/  DE 

SCARLATINA  ANGINOSA. 


PROOEMIUM. 

Scarlatina  morbus  est,  qui  signorum  gravi¬ 
tate  multum  variat,  ideoque  in  species  plures  di¬ 
visus.  Quas  plerumque  tamen  ad  tres  referunt 
scriptores.  Simplicem,  nimirum,  Anginosam  atque 
Malignam.  _  Jamque  has  sigillatim  tractare  mihi 
neutiquam  proposito  est ;  quod  quidem,  quam¬ 
vis  vellem,  minime  tamen,  intra  cancellos  huic 
ten tamen to  idoneos,  commodo  perficere  possem, 

Ergo  de  specie  una  solummodo,  nempe,  Angino- 
sa,  jam  disserere  suscipio ;  neque  de  ea  aliquid 
novi  proferre  queo :  Neque  alio  nisi  studio  insti¬ 
tutis  Academiae  hujus  celeberrimae  obtemperandi, 
ad  omnino  scribendum  sum  adductus.  Haecce 
igitur  qualiacunque  sint,  ea  animi  modestia  qua 
medicum  juniorem  decet,  criticorum  judiciis  sub¬ 
mitto,  typis  demum  mandanda.  I11  hac  tracta¬ 
tione  mea  talem  sequar  ordinem  :  primo.  Morbi 
Definitionem  ;  secundo,  Historiam  ;  tertio, 
Diagnosin ;  quarto.  Causas  ;  quinto.  Medendi 
rationem,  traditurus. 


DEFINITIO. 

Synocha  contagio  potens,  semel  tantum  vitae 
decursu  aliquem  afficiens  ;  functiones  devorandi 
atque  spirandi  plus  vel  minus  difficiles ;  tumor, 
rubor,  dolor,  tonsillas  membranamque  faucium 
mucosam  urgentes,  crustis  mucosis  coloris  cinerii 
vel  albescentis,  ibidem  serpentibus,  atque  ulcus¬ 
cula  interdum  tegentibus  ;  tertio  morbi  die  facies 

aliquantum  tumens ;  simul  in  cute  efflorescens 
passim  eruptio  rubicunda,  maculis  amplis  vix 
eminentibus  tandem  coalescentibus,  eadem  post 
tres  quatuorve  dies  in  squamas  furfurosas  abiens, 
aqua  intercute  interea  saepe  superveniente. 


HISTORIA  MORBI. 


Scarlatina  Anginosa  est  in  numero  morbo¬ 
rum,  qui,  ex  contagione  peculiari,  febre  comitante 
oriuntur,  quique  praecipue  afficiunt  pueros  et  in- 

A 

fantes.  Prima  origo  morbi  latet,  non  nisi  scrip¬ 
torum  recentioribus  observati ;  neque  Hippocra¬ 
tes  neque  antiqui  auctores  de  eo  ullam  mentio¬ 
nem  fecerunt.  De  quo  Ingrassia,  medicus  Nea¬ 
politanus,  scripsit  primo,  sub  nomine  Rosscilice, 
anno  1500.  Grassabatur  in  variis  regionibus,  an¬ 
tequam  in  hac  nostra  apparuit.  Ex  quo  ortus 
ejusdem  in  nostris  primo  notebatur,  anni  centum 
quinquaginta  elapsi  fuerunt ;  verum  unde  vel 
quomodo  terras  nostrae  incolas  insederit,  non  con¬ 
stat.  Contagium  e  portubus  orientis,  vel  Maris 

quod  Medium  inter  Terras  nuncupatur,  perlatum 
Doctor  Willan *  *  arbitratur. 

Scarlatina  formam  Anginosse  frequentissimam 
sibi  sumit.  Haud  secus  ac  alii  febris  morbi,  in¬ 
cipit  a  frigoris  curriculo,  cujus  principes  notae 
sunt  horrores,  languor,  lassitudo,  debilitas,  sensus 
regionis  cordis  gravatae,  dolor  capitis  dorsique, 
cibi  fastidium,  vomitus  interdum,  faciei  pallor, 
animus  demissus,  pulsus  celer  et  infirmus.  Haec 
indicia  ejusmodi  sunt  quae  hominem  alio  atque 
alio  temporis  spatio,  a  dimidio  die  ad  dies  tres 
quatuorve  usque,  afficiant ;  fere  tamen  intra  horas 
viginti  quatuor  finiuntur.  Frigus  subsequitur 
tum  calor  ingens,  tum  magna  anxietas  cum  febre. 
Calores  primum  et  frigora  mutuo  vice  alterna 
subeunt ;  horrores  accedunt ;  qui  quo  perfectio¬ 
res  sunt,  eo  citius  curriculum  corporis  excitati 
instituitur.  Hoc  ubi  usu  venit,  facies  ex  pallida 
rubra  fit,  exactoque  aliquo  tempore  paulum  tumi¬ 
da  ;  dolor  capitis  intenditur ;  sitis  magna  urget ; 
lingua  medio  sui  albida  et  sicca,  ad  margines  est 
rubra,  et  interdum  humida  ;  decursu  morbi  qua 


'Oitm  xo/  ;  asisiriBO'»  nimo 


<  i  X  --- 


*  Vide  Willan  ee  Gn  Cutaneous  Diseases,”  p.  284 

albida  erat,  in  colorem  fuscum  mutatur ;  pulsus 
celeritate  vique  sua  augetur  ;  cutis  arida  est  ve- 
hementerque  calida ;  quinetiam  calor  in  hoc  mor¬ 
bo  major  esse  solet,  quam  in  ulla  alia  febre  hujus 
regionis  ;  quippe  qui  ad  gradus  centum  quinque, 
vel  centum  octo,  atque  etiam  ad  centum  duode¬ 
cim,  thermometri  Fahrenheitiani,  interdum  per¬ 
veniat.  Sed  tamen  series  communis  caloris  a 
centum  duohus  ad  centum  quatuor  ascendit. 

Alvus  fere  semper  apud  initia  hujus  morbi  astric¬ 
ta  est ;  etsi  non  raro  sub  finem  crebras  dejectiones 

»  -  JL 

fiunt.  Urina  est  interdum  parca,  sed  praecipue  sub 
metam  morbi,  si  signa  hydropis  adsunt;  variat 
multum  colore,  interdum  rubra,  alias  pallida.  Sudo¬ 
res  impediuntur,  spiritus  aliquando  difficilis  est, 
quod  ubi  accidit,  ex  inflammatione  faucium  pen¬ 
det.  Signa  autem  febris,  ut  in  plerisque,  per  diem 
paulum  remittuntur,  vespere  intenduntur  aeger- 
que  tunc  delirio  saepe  afficitur.  Secundo  die  fe¬ 
bris  malum  gutturis  se  ostendit ;  etsi  interdum 
ab  initio  protinus  febricitanti  incipit.  Signa 
sunt,  rigiditas  quaedam  musculorum  colli,  fauces 
exasperatae,  et  nonnunquam  coarctatae ;  vox  rauca, 
functio  devorandi  et  respiratio  difficiles.  Fauces, 

velum  palati,  uvula,  tonsillaeque  rubrae  sunt  et  in¬ 
flammatae  ;  fluxus  muci  copiosus  est ;  ad  haec 
fluxus  e  naribus  quoque  augetur,  fortasse  ex  in¬ 
flammatione  membranae  eisdem  obductae.  Gut¬ 
tur  autem  eo  magis  minusve  affici  solet,  quo  ma¬ 
jor  minorve  febris  est.  Si  igitur  haec  mature 
moderata  est,  suppuratio  et  exulceratio  raro  ac¬ 
cedunt;  quod  si  permittitur  eidem  vehemen¬ 
ter  procedere  per  tres  quatuorve  dies,  plus  mi¬ 
nus  suppurationis  et  exulcerationis  saepissime 
erit.  Sed  ubi  haec  occurrerunt,  pus  satis  sanum 
effunditur ;  et  cum  febris  decedit,  crustas  proji¬ 
ciunt  eadem  citoque  sanantur.  Interdum  autem 
ex  irritatione  faucium  internarum  glandula  pa- 
rotidaea  submaxillarisque  indurantur,  et  inflam¬ 
mantur,  atque  nonnunquam  etiam  suppurant  ; 
hoc  saepissime  in  corporibus  strumosis  accidit. 

Tertio  die  febris,  eruptio  super  cutem  plerumque 
se  ostendit ;  etsi  interdum  id  evenit  die  primo 
vel  secundo ;  color  ejus  ruber  est  quasi  astaci 
elixi.  Primum  species  est  rubrorum  punctorum, 
quae  conjuncta,  maculas  nullius  certae  figurae  spa¬ 
tiisque  cutis  integrae  plus  minus  inter  se  separa¬ 
tas  efficiunt.  Eruptio  autem  collum  pectusque 

occupat ;  dein  corpore  toto  serpit,  neque  ta¬ 
men  tam  generalis  est  per  truncum  corporis, 
quam  per  nates  lumbosque  et  articulos.  In¬ 
terdum  molestissimus  pruritus  eam  comita¬ 
tur.  Quae  quidem  minime  aspera  sub  digitorum 
pressura  recedit,  ita  tamen  ut,  sublatis  illis,  in 
conspectum  redeat.  Idem  ex  frigore  accidit,  et 
annotari  potest  in  brachiis  aegrorum,  quae  cum 
primum  ex  stragulis  protruduntur,  eruptione 
continguntur,  postea  vero  quam  frigori  paulisper 
objecta  fuerint,  illa  iterum  se  subducit.  Doctor 
Heberden*  autem,  in  uno  exemplo,  plane 
contrarium  effectum  observavit ;  sed  hoc  a  gene- 

)  W  mtf'  g-  *  .  'i.  o  « 

rali  lege  exceptio  fuisse  videtur.  Siquidem,  dum 
eruptio  ex  fluxu  sanguinis  ad  cutem  manifeste 
pendeat,  omnes  causae  quae  huic  fluxui  favent, 
eandem  facere  manifeste  debent.  Interdum  par¬ 
vae  vesiculae  per  eruptionem  diffunduntur,  quas 
Doctor  Hush  f  varicellae  similes  existere  ait. 
Eruptio  incipit  recedere  plerumque  circa  quin- 


*  Vide  u  Heberden^  Commentaries,”  p.  20. 

+  Vide  Rush’s  cc  Medical  Inquiries  and  Observa- 

1 

tions,”  p.  123. 

tam  vel  sextam  diem,  sed  nullum  hujus  morbi 
signum  incertius  ista  est.  Doctor  Bateman  *' 
ait*  44  it  vanishes  sometimes  the  day  after  its 
first  appearance,  and  re-appears  partially  at  un- 
certain  intervals,  but  without  any  corresponding 
changes  in  the  general  disorder.”  Quin  et  ista 
aliquando  omnino  se  non  ostendit ;  sed  de  hac 
re  medici  falli  possunt,  siquidem  potuit  per  tam 
breve  spatium  adesse,  ut  adstantium  animos  fuge¬ 
rit.  Quas  posteaquam  recesserit,  cuticula  intra 
paucos  dies  in  squamas  abire  incipit,  idque,  eo 
citius  tardiusve  finitur,  quo  eruptio  brevior  lon» 
giorve  permanserit.  Hic  haud  inepte  dici  jpotest, 
capillos  plerumque  post  decessionem  morbi  deci¬ 
dere.  Ungues  fere  non  afficiuntur ;  sed  in  uno 
exemplo,  Doctori  Clark  f  id  adeo  perfici  vi¬ 
sum  est,  ut  ungues  cum  cuticula  etiam  excide-* 
rent. 

Febris  interea  septimo  octavove  die,  interdum* 
vero  paulo  maturius,  fere  discedere  coepit ;  cujus 
decessum  ostendunt  lingua  humida,  pulsus  tar- 


*  Vide  Bateman  “  On  Cutaneous  Diseases,”  p.  75. 
*{*  Vide  Clark’s  Observations  on  Fever,”  p.  208. 

dior  molliorque,  atque  calor  naturalis.  Huc 
accedit  crustarum  decessio,  si  exulceratio  in  gut¬ 
ture  facta  fuerit.  Rem  in  melius  mutatam 
exinanitiones  nonnunquam  comitantur ;  quales 
sub  finem  febrium  continuarum  accidere  solent; 
hujusmodi  sunt  et  sudores  qui  primum  fere  resolu¬ 
tum  morbum  nunciant,  et  dejectiones,  tum  urinae 
copia  aucta,  tum  denique  sanguinis  e  naribus 
profluvium.  Non  semper  tamen  morbus  tam  felici- 

JL  1-  ' 'j  -  1 

Jyr  w-  _  ¥ .  « 

ter  submovetur  ;  sed  ad  mortem,  maximeque  malo 
gutturis,  ruit ;  quae  quidem  ratione  alia  atque  alia 
celeriter  supervenit.  Imprimis  fluxus  e  faucibus 
humoris  foetidi  aliquando  adest,  qui,  ut  in  in¬ 
testina  descendit,  assiduam  diarrhoeam  moveat, 
quod  usque  haeret  donec  vires  aegri  penitus  fractae 
collabantur.  Interdum  homo  gangraena  gutturis 
perit,  mirumque  est  quam  parva  portio  ita  affecta 
ad  miserum  tollendum  satis  sit.  Aliquando  ea 
quidem  malo  lethali  laesa  magnitudinem  pisi  non 
excedit :  Interdum  fatum  per  inflammationem 
faucium  venit,  quae  ad  laryngem  extenditur,  et 
cynanchen  trachealem  excitat.  Mors  in  hoc  mor¬ 
bo  non  semper  ex  inflammatione  gutturis  pendet, 

sed  interdum  ab  aliarum  partium,  sicut  cerebri, 
pulmonum,  intestinorum,  et  jecinoris. 

Doctor  Hebeuden  *  ait,  morbum  saepe  diffi¬ 
cultate  spirandi,  sanguinisque  excreatione,  in  iis 
terminari,  quorum  pulmo  antea  sanus  putabatur. 
Neque  ubi  febris  discessit,  periculum  aegri  totum 
cessat;  quamvis  hoc  in  plerisque  febribus  fiat. 
Plurimi  eorum  qui  ex  hoc  morbo  convalescunt, 
prima,  secunda  vel  tertia  hebdomada  postea  hy¬ 
drope  corripiuntur ;  ex  quo  non  pauci  intereunt. 
Antequam  aqua  in  ulla  parte  appareat,  haec  sig¬ 
na  praecedunt,  lassitudo  nimirum,  virium  dejectio, 
animus  demissus,  aeger  per  noctem  somno  non 
bene  refectus,  urina  parca,  sudores  impediti,  cutis 
arida,  sitis  perpetuo  vexans,  appetitus  cibi  mul¬ 
tum  imminutus.  Hydrops  sub  forma  tumoris 
faciem  vel  malleolos  pedum  circiter  occupantis,  tan- 
demque  nunc  hanc  nunc  illam  partem  praecipue 
laedentis,  se  ostendit.  Quod  si  remedia  necessa¬ 
ria  non  cito  usurpata  fuerint,  tum  vero  in  abdo¬ 
mine  vel  thorace,  et  interdum  in  cerebro,  humoris 
fit  effusio.  Hydropis  tali  supervenientis  modo 


*  “  Heberden’s  Commentaries,”  p.  22. 

causa  princeps  est  cutis  exhalatio  suppressa ;  quod 
ex  frigore  ad  corpus  admoto  saepe  occurrit,  vel  ex 
cuticula  impedita,  ne  in  squamas  abeat. 


DIAGNOSIS. 

Rubeola  Scarlatinae  simillima  est.  Mor- 
ton  putabat  rubeolam  et  scarlatinam  tam  inter 
se  conjungi,  quam  variola  distincta  et  confluens  ; 
sed  diagnosis  inter  priores  satis  evidens  est.  Scar¬ 
latina  anginosa  a  rubeola  discerni  potest,  tum 

* 

ingente  febre  tum  rubore  eruptionis  vivido,  cujus 
maculae  nullam  certam  figuram  ostendunt,  item 
quod  illa  tertio  morbi  die  accedit ;  denique  per 
inflammationem  gutturis. 

In  rubeola  rursus  febris  non  tanta  est ;  erup¬ 
tio  obscurior,  maculisque  lunae  crescentis  specie 
notatur,  neque  ante  diem  quartam  prodit ;  nul¬ 
lum  praeterea  malum  gutturis  adest.  Ad  haec  in 
scarlatina  desiderantur  signa  gravedinis,  quae  pro¬ 
pria  sunt  rubeolae,  tussis,  scilicet,  epiphora  et  ster¬ 
nutationes. 

Scarlatinam  anginosam  non  admodum  facile 
est  discernere  a  Cynanche  tonsillari,  nondum  com- 
parente  eruptione.  Plerumque  tamen  in  illa  fe¬ 
bris  major  urget,  calor  cutis  magis  ardescit,  in¬ 
flammatioque  gutturis  ante  secundam  diem  febris 
non  se  prodit ;  dum  in  hac  praecipuum  signum 
semper  est  affectus  faucium.  Diagnosis  e  his¬ 
toria  morbi  perfectior  erit ;  etenim  si  juvenis  con¬ 
tagio  scarlatinae  objectus  fuerit,  verisimile  est 
eum  in  scarlatinam  incidisse. 

Ab  Erysipelate  autem  discriminatur  scarlatina, 
eo  quod  eruptio  hujus  magis  diffunditur ;  dum 
in  priore  rubor  unam  solam  partem  occupat,  in- 
que  exiguas  vesiculas  aquosas  desinit ;  neque  id 
praeterea  contagio  valet,  neque  hominem  semel 
tantum  decursu  vitae  aggreditur :  pueri  insuper 
raro  hoc  morbo  afficiuntur. 

ftUiLunuctep'*  imi;* 

CAUSAE  REMOTAE 


In  Praedispon entes  et  Excitantes  dividuntur. 

Causce  Pr cedis ponentes. — Puerique  et  puellae 
longe  magis  obnoxii  sunt  huic  morbo  quam  adul¬ 
ti  ;  mulieres  quam  viri ;  debiles  quam  robusti. 
Sed  tamen  numerus  mulierum  quam  virorum* * 
qui  hoc  morbo  laborant,  major  extat.  Per  res  a 
Doctore  Clark  #  observatas  apparet,  sexum 
utrumque  ad  hunc  morbum  alea  pari  proclivem 
existere;  mulieres  autem  eodem  frequentissime 
correptas,  propterea  quod  contagioni  ejus  magis 
se  objectant,  inter  aegrotis  assidendum.  Quin  et 
ille  censet  virorum  et  foeminarum  qui  ante  annum 
aetatis  vigesimum  in  hoc  malum  implicati  fuere, 
numerum  prope  eundem  esse  ;  ea  vero  elapsa, 
has  quam  illos  plures.  His  morbus  saepius  libe¬ 
ros  pauperum  quam  divitum  adoritur,  cujus  ratio 
evidens  est ;  illi  nimirum  contagioni  causi§que 
proclivitatem  ad  morbum  inducentibus  magis  ob¬ 
noxii  fiunt,  quales  sunt  vestimentum  parum  cali¬ 
dum,  diaeta  non  satis  nutriens,  cultusque  immun¬ 
dus. 

y*  Vide  “  Clark1*  Observations,11  p.  203,  204. 

•  *  ‘‘  '■  1  ’  •  ■  •  :  ■  <  ■  ■  rl  jf;  >jh  <v*  /  "  V?  •  *  ,5  >  ' 

Causce  Excitantes. — Causa  excitans  hujus 
mali  propria  contagium  est ;  quod  e  corporibus 
illa  conflictantium  generatum,  aliisque  adhuc  in¬ 
tegris  admotum,  morbum  parit.  Neque  illud 
nisi  semel  in  aliquem  cadere  vitae  curriculo  po¬ 
test.  Quomodo  in  morbo  excitando  operatur, 
satis  obscurum.  Variae  quidem  captae  sunt  con¬ 
jecturae  unde  res  illustraretur  ;  quarum  mentioni 
faciendae  supersedeo,  quoniam  explicatio  nulla  ad¬ 
huc  prolata,  sufficere  mihi  videtur.  Conta¬ 
gium  admodum  actuosum  est ;  die  tertio  quar- 
tove  postquam  admotum  fuit,  morbum  conci¬ 
tari  existimat  Withering  *.  Blackburne  + 
ait  morbum  a  quarto  ad  sextam  diem  post  ac¬ 
ceptum  contagium  supervenire. 

CURATIO  MORBI. 

munii  iiv-i;  ,  '-i,  fn'c:  lu  i  m  suet 

Jamque  ad  curationem  pervenimus,  cujus  ef¬ 
ficiendae  consilia  sunt,  primo,  febrem  temperare  ; 


*  Vide  Withering,  p.  61,62. 

Vide  u  Blackburne’5  Observations  on  Scarlet 
Fever,”  p.  34, 

secundo,  imbecillitatem  corporis  aegri  sanare  ;  ter¬ 
tio,  indicia  quaedam  levare,  et  hydropem,  qui  mor¬ 
bum  frequentissime  sequitur,  tollere.  Ex  reme- 

V 

diis  autem  quae  febrem  sedant,  liabitumque  in¬ 
flammatione  liberant,  sanguinis  missio  potentis- 
sima  est.  In  pueris  tamen  haec  fere  non  exigitur, 
morbusque  aliis  auxiliis  discuti  potest.  Juveni¬ 
bus  vero  corporis  constitutione  robustis  atque 
adultis,  illa  est  optimo  remedio.  Signa  vero  quae 
hanc  postulant,  sunt  quae  phlegmonam  adesse  de¬ 
signant  ;  quae  si  admodum  gravis  infestet,  vel  ce¬ 
rebrum  ullo  modo  ab  ea  laesum  videatur,  tunc 
sanguinis  detractio  adbibenda  est,  eoque  major, 
quo  magis  signa  urgent.  Veruntamen  magna 
sanguinis  jactura  nihil  opus  est,  cujus  sexdecim 
uncias  ex  adulto  homine  detrahere  satis  fere  pu¬ 
tatur.  Sanguis  emissus  quanta  sit  inflammatio, 
fere  documento  extat ;  idem  que  utrum  iterum 
mitti  debeat,  e  multis  rebus  pendebit.  Hoc  au¬ 
tem  auxilium  quo  maturius  usurpatur,  eo  effica¬ 
cius  erit.  Aut  non  omnino  aut  cautissime  exi¬ 
nanitio  ea  prescribenda  est,  postea  quam  signa  ulla 
debilitatis  gangrenseve  faucium  supervenerint. 


IC 

Sanguinis  missionem  sequuntur  purgantia ; 
quam  quae  nihil  magis  valere  in  scarlatina  angi- 
nosa  repertum  est.  In  qua  aliquando  quidem 
usus  purgantium  remediorum  multum  vitupera¬ 
tus  est.  Laudem  autem  superandi  falsas  opinio¬ 
nes  contra  ea  ministranda  pollentes,  sibi  compa¬ 
ravit  Doctor  Hamilton  senior.  Ille  enim  e 
felici  eventu,  quo  purgantia  ipse  adhibuerat  in 
plerisque  morbis,  ductus  est  ut  medicis  omnibus 
ea  commendaret ;  neque  spes  quam  habebat  fore, 
ut  idem  commodum  aliis  quoque  ex  eorundum 
administratione  reportaretur,  ullo  modo  falsa  eva- 

*  tS'  VC 'TC-  tTi  i  K  i x  r  a  j  .  t  f  v  ...  _  W . 

sit.  Haec  autem  libere  danda  sunt  matureque, 
atque  ita,  ut  quatuor  quinqueve  dejectiones  quo¬ 
tidie  moveant.  Quibus  vero  catharticis  prae  aliis 

UPQtllll  Oli  JI1  'WllOft  .TTiffl  «iit a**. i 

utatur  medicus,  eligere  magna  ex  parte  ipsi  inte¬ 
grum  est.  Ex  his  submurias  hydrargyri  vehe¬ 
menter  laudatum ;  verique  simile  est,  hoc  eo  no¬ 
mine  caeteris  purgantibus  praestare,  quod  jecoris 
secretionem  hoc  morbo  admodum  corrumpi  soli¬ 
tam,  id  quod  aspicitur  ex  colore  dejectionem  pa¬ 
rum  sano,  corrigit.  Medicamentum  tamen  idem 
cum  rheo  jalapave  vel  scammonia  conjunctum, 
beneficio  majore  erit,  quam  sine  compositione  tali 

exhibitum.  Cum  scammonia  vero  commistum,  et 
infantibus  datum,  respondet  optime;  eoque  melius 
est  quam  jalapa,  quod  tantam  nauseam  non  movet, 
ventriculoque  facilius  insidet.  Certius  quoque 
operatur  quam  rhabarbarum  una  cum  calomelane 
exhibitum.  Posteaquam  igitur  intestina  his  si¬ 
milibusque  medicamentis  bene  purgata  fuerint, 
naturalisque  color  ad  dejectiones  redierit,  tum  ad 
sales  medios  venire  licet.  Ex  his  sulphas  mag- 
nesiae,  vel  aliud  tale  ex  infuso  sennse,  commode  da¬ 
tur  ;  idque  magis  necessarium  in  adultis  quam  in 
infantibus  erit,  siquidem  in  illis  cathartica  ex  hy- 
drargyro  salivas  fluvum  excitare  possent  ;  fere 
tamen  nullus  metus  hujus  rei  Ost,  donec  sua  fe¬ 
bri  vehementia  perstat.  Mirum  enim  est  quan¬ 
topere  corporis  humani  constitutio  fluxui  salivae 
obstet,  ubi  hydrargyrum  maximis  copiis  per  ar¬ 
dentem  febrem  datum  est ;  eo  ut,  eadem  copia 
medicamenti,  quae  febricitanti  vice  una  impune 
sumitur,  solita  conditione  hominis  sanaque  screa¬ 
tum  insignem  cieret. 

Ex  optimis  autem  remediis  hujus  morbi, 
frigida  faciei  lavatio  corporisque,  vel,  ut  dici¬ 
tur,  gelida  affusa,  manifeste  est.  Si  enim 
mature  in  morbo,  vel  simul  atque  indicia  fe- 

brici tantis  semel  se  ostenderunt,  adhibetur,  saepe 
morbum  tollit,  vel  certe  vires  ejus  usque  adeo 
frangit  ut  sine  periculo  cursum  trahat.  Virtus 
autem  gelidae  affusae,  ex  subita  impressione  in  sen¬ 
sus  omnes  corporis  facta  pendet.  Gelidam  affu¬ 
sam  sequuntur  imminutus  calor,  pulsusque  magis 
moderatus.  Spatium  quo  haec  proveniunt  beneficia, 
varium  est.  Interdum  enim  homo  vix  siccatur, 
in  lectoque  ante  collocatur,  quam  temperies  auge¬ 
ri  iterum  incipit,  pulsusque  crebrior  reddi.  Tem¬ 
peries  aquae  pro  calore  summae  cutis  constitui  de¬ 
bet,  quae,  quo  magis  ad  statum  sanum  vergit,  eo 
aqua  tepidior  sit  licet.  Interdum  necessarium 
est  frigida  lavatione  uti  decies  vel  saepius  horis 
viginti  quatuor ;  quae  si  morbum  solvit,  sudor 
saepe  erumpit  aegerque  proclivis  ad  somnum  red¬ 
ditur.  Inter  adhibendam  vero  frigidam  lavatio¬ 
nem  quaedam  pericula  subsunt,  quae  memoria 
probe  sunt  tenenda.  Itaque  siquis  sudor  super 
cutem  est,  si  calor  naturalem  non  constanter  ex¬ 
cedat,  neve  aequalis  per  totum  corpus  sit,  ita  ut 
extrema  membra  frigeant,  internae  partes  corporis 
praeter  naturam  caleant,  si  quis  horror  per  corpus 
sit,  abstinendum  ab  hoc  remedio  est.  Laus  au- 

tem  gelidae  affusae  in  hujusmodi  morbis  adhiben¬ 
dae  jure  datur  Doctori  Currie,  qui  eandem  in 
hoc  quoque  malo  quodammodo  usurpavit.  Hoc 
autem  maxime  fecit  amicus  ejus  Doctor  Ger- 
rard  ;  summoque  commodo  a  Professore  nostro 
celeberrimo  Doctore  Gregory  idem  tentatum 
est. 

Proxima  remedia  vomitoria  sunt  quae  non  mi¬ 
nus  in  Scarlatina  Anginosa  quam  aliis  febribus 
valere  reperta  sunt,  modo  mature  adhibeantur. 
Tunc  enim  morbum  non  raro  curtant  ;  quod  si 
nimis  inveteraverit  quam  ut  id  faciant,  tamen 
plurimum  signa  molestissima  leniendo  prodesse 
reperiuntur.  Hoc  efficiunt  eo  maxime  quod  tol¬ 
lunt  magnam  copiam  muci,  quae  gutture  secreta 
illud  obstruit,  atque  ita  aegro  non  parvum  incorn- 
modum  facit,  aere  nimirum  impedito,  ne  plene 
pulmonum  introeat.  Reperta  sunt  quoque  plu¬ 
rimum  beneficium  praestare,  ex  potestate  qua 

A  TfJDi  fi  Tfl  ffifl  TT  ..  'N  ;  .  *■;  •  j  ^ 

fruuntur,  fluxum  humorum  ad  summam  cutem 
movendi. 

'fl  i  '*■  ' 1  "  v  '  "  '  C  !  '  !  ;  ,j'  t,,  i  1;  ■  .  ‘j  1  .  i‘  ■■  ;  ■  ji  •  j  .  i’ 

Haec  remedia  a  Doctore  Witheiung  *  me- 
rito  laudata  sunt ;  sed  tamen  neutiquam  opus 


#  Vide  Withering  u  On  Scarlet  Lever,1’  p.  76 

esse  videtur  eisdem  tam  saepe  dandis,  quam  ille 
praecipit.  Ubi  vomitorium  ideo  imperatur  ut 
morbum  curtet,  copiosius  dari  debet,  ita  ut 
cito  et  plenius  operetur.  Quod  si  vero  ille  diu¬ 
tius  jam  haeserit  quam  ut  id  speremus,  solumque 
consilium  sit,  fauces  detergere,  sudoresque  mo¬ 
vere,  lenius  vomitorium  melius  respondebit,  ne¬ 
que  vires  aegri  tantopere  franget.  Quod  vero  ad 
victum  aegri  pertinet,  is  esse  debet  levissimus  et 
simplicissimus.  Cibi  e  carnibus  omnino  prohi¬ 
bendi  sunt ;  sitis  sedandae  gratia,  tosti  panis  in¬ 
fusum,  vel  aqua  succo  mali  citri  aliisve  acidis 
medicata,  vel  etiam  ipsa  frigida  per  se  libere,  sua- 

jn£fl[09  O.OflMlTr 

denda  est.  Acidum *  autem  oxymuriaticum 
adulto  homini  ad  drachmam  datum,  a  Doctore 
Willan  plurimum  laudatum  est.  Ad  haec, 
aqua,  in  qua  paulum  supertartratis  potassae  solu¬ 
tum  est,  potio  satis  grata  in  febribus  ;  quae  quo- 

V  4  ha  i  sr» 4  rfd  fw r 

niam  parvi  constat,  multum  in  valetudinariis  ad¬ 
hibetur.  Conclave  autem  aegri  modica  temperie 
servari  debet,  perque  idem  fluxus  aeris  libere 
transire.  iEger  autem  non  nimio  molliter  cuba- 

IU  vCc.  D3u  iUjkSO  OwOfQjflllO!)  OtUllHI  ffQ.fi 

#  Vide  Willan  “  on  Cutaneous  Diseases,^  p.  360. 

re  debet,  siquidem  hoc  modo  calor  corporis  au- 


gescit ;  neque  magno  onere  stragulorum  accumu¬ 
landus  ;  etsi  hic  ipsius  sensibus  magna  ex  parte 
consulendum  est.  Lecti  vela  tollenda  sunt,  non 


modo  quo  cursus  aeris  liberior  sit,  sed  etiam  ne 

™  TlJTHEnp 

praebeant  fomites  qui  contagium  propagent. 
Denique  omnes  partes  regiminis  antiphlogistici 
non  minus  in  liac  febre  quam  in  caeteris  omnibus, 
servari  necesse  est.  Atque  haec  quidem  ad  pri¬ 
mum  consilium  medendi  pertinent. 

Alterum  est,  ut  debilitas  summa  quae  inter¬ 
dum  hunc  morbum  sequitur,  tollatur.  Quod 
ubi  accidit,  robora  aegri  per  victum  nutrientem 
facilemque  concoctu  sustinere,  medico  conandum 


est.  Hac  mente,  vinum  prout  id  exigere  res  vi¬ 
detur,  ei  permitti  debet.  Sanitatis  reditus  per 
exercitationem  modicam,  coelum  rusticum,  lava¬ 
tionesque  tepidas,  magnopere  acceleratur.  Ves¬ 
timenta  aegri  calida  sint  oportet,  ad  cutis  halitum 
promovendum,  ne  hydrops  incautum  nec  opinan¬ 
tem  adoriatur.  Plurimi  cinchonam  commendant, 
quae  cum  acido  sulphuri co  forma  misturae  conjunc- 

:  ijlilviul  \JX|W  *  f£yiffe  *}*fT5*  fir  f 

ta,  non  sine  multo  commodo  datur.  Sed  saepe  ubi 
aeger  adolescentulus  est,  eam  per  os  non  facile 

capit,  tum  eandem  per  clysterem  ministrari  fit 
necessarium.  Convalescenti  retinere  debet  alvus 
facilis  et  mollis.  Qui  si  noctu  non  bene  dormit, 
opiata  ad  horam  somni  admodum  utilia  sunt. 
Jamque  cubiculi  temperies  magis  calescat  quam 
ubi  febris  adest.  Praeterea,  corpore  ita  debilita¬ 
to,  neutiquam  fas  est  tam  cito  post  febrem  fini¬ 
tam  cubiculo  exire,  ne  is  tali  modo  opportunus 
quid  detrimenti  ab  aere  frigido  patiatur.  Jam¬ 
que  restat  quod  tertium  indicatur,  ut  morbi  sig¬ 
na  quaedam  leventur,  ac  hydrops  illum  frequen¬ 
tissime  sequens,  tollatur. 

Inflammatio  faucium  pars  maxima  morbi  est, 
itaque  primum  attentionem  nostram  ad  se  con¬ 
vertit  Illa  ubi  admodum  gravis  urget,  proti¬ 
nus  attentanda  est,  tum  remediis  proxime  ad  or¬ 
ganum  affectum  admotis,  tum  eisdem  ad  corpus 
universum  spectantibus,  quorum  sub  primo  cura¬ 
tionis  consilio  meminimus.  In  eo  quidem  felici¬ 
ter  agendo,  abstractio  sanguinis  per  hirudines  vel 
cucurbitulas  multum  laudatur ;  sed  si  morbus 
diutinus  perstiterit,  et  adsit  suppuratio,  vel  gan¬ 
graenae  instantis  signa,  tum  vero  sanguis  e  parti¬ 
bus  laborantibus  non  omnino,  vel  cautione  pari 

ac  e  brachio  sub  casum  talem,  detrahatur  oportet. 
Missionem  sanguinis  per  hirudines  vel  cucurbi¬ 
tulas  sequuntur  vesicatoria,  quae  faucibus  exter¬ 
nis  admota,  plurimum  valere  se  probaverunt.  Sed 
si  ullus  metus  gangraenae  subest,  parum  tuto  im¬ 
ponuntur.  In  his  exemplis  morbi,  quae  non  tam 
gravia  sunt  ut  vesicatorium  postulent,  multum 
commodi  ex  rubefacientibus  profluit.  His  ex¬ 
ternis  ad  phlegmonam  gutturis  debellandam  prae¬ 
scriptis,  ad  interna  quoque  organo  eidem  appli¬ 
cata,  incumbendum  est  diligentia  haud  minori. 

Jam  gargarismata  innuimus,  quae  hoc  laboran¬ 
tibus  malo  utilia  admodum  sunt  et  jucunda. 
Quae  quidem  astringentia  plurimum  proficiunt, 
assidueque  per  morbum  usurpari  debent.  Eadem 
ex  acido  sulphurico  muriaticove  aut  nitrico, 
vel  ex  sulphate  aluminae  et  potassae,  satis  bene 
respondebunt.  Infantum  autem  fauces,  quoniam 
illi  gargarizare  eas  per  se  nequeunt,  saepe  idoneo 
instrumento  sunt  eluendae.  Hoc  permagni  inte- 
rest,  magisque  quam  aspectu  primo  suspicaremur. 
Exempla  enim  non  pauca  sunt  puerorum  ex  ne- 
gligentia  hujus  praesidii  male  sublatorum.  Quod 
si  exulceratio  facta  sit,  effususque  humor  perquam 
foetidus,  necessarium  erit  excitantibus  antisepti- 

eisque  gargarismatis  uti.  Quale  e  capsico  annuo 
est,  tantopere  in  India  Occidentali  usurpatum, 
quod  in  optimis  numeratur. 

Jamque  de  hydrope  curando,  qui  scarlatinae  ce¬ 
dentis  vestigia  saepenumero  premit,  perpauca  sunt 
subjungenda.  In  quo  quidem  pariter  ac  caeteris 
contingit,  ut  multum  e  signorum  gravitate  pen- 
deat.  Ubi  levis  adeo  est  morbus,  ut  manus  fa¬ 
ciemque  solas  occupet  tumor,  illum  fugare  pur¬ 
gantia  saepe  possunt. 

Verum  si  corpus  quando  latius  intumuerit, 
signaque  mali  omnia  confirmata  fuerint,  tum  vero 
medicamenta  dare  necesse  est,  quae  fluxum  urinae 
majorem  incitant.  Cujus  generis  usitatiora  sunt 
scilla  maritima,  digitalis  purpurea,  spiritus  aetheris 
nitrosi.  Digitalis  infusum  commendavit  Doctor 
Blackhall  *,  quod  dandum  copia  definita  pro 
singulorum  aetate,  drachma  de  die  pueris  suffici¬ 
ente,  ille  arbitratur.  Hanc  speciem  aquae  inter- 
cutis,  sanguine  emisso  saepe  solvi ;  eodemque  re¬ 
medio  adhibito,  vel  saltem  cum  diureticis  con- 


*  Vide  Blackhall  “  on  Dropsies,”  p.  303. 

juncto,  id  ipsum  citius  sic  perfici  medici  complii- 
res  tradunt.  sJaobfooO  aiinl  ni  omqoRml  Jas 

Jam  antea  significatum  est,  Scarlatinae  emeritae 
ex  hoc  saepe  succedere  aquam  interentem,  quod 
cuticula  non  rite  in  squamas  discedat.  Tali  vero 
ejusdem  solutione  per  lotiones  calidas  foturnque 
promota,  impedimentum  hydropi  sic  efficax  po¬ 
nitur,  ne  is  ingruat. 

